Návrh

Komuniké

      Vláda Slovenskej republiky na svojom zasadnutí dňa..................................2003 prerokovala a schválila návrh na uzavretie Dohody medzi vládou Slovenskej republiky a Európskou úniou o účasti Slovenskej republiky v Policajnej misii Európskej únie v Bosne a Hercegovine

Dohoda deklaruje spoločný záujem Európskej únie a Slovenskej republiky spoločne zabezpečiť kontinuitu prítomnosti Medzinárodných policajných jednotiek Organizácie Spojených národov v Bosne a Hercegovine, ktoré tam pôsobia od roku 1996. Dohodou bude vytvorená právna platforma na dočasné vysielanie príslušníkov Policajného zboru alebo členov medzinárodného civilného štábu do Policajnej misie Európskej únie, dohoda ďalej ustanovuje práva a povinnosti príslušníkov Policajného zboru a členov medzinárodného civilného štábu, upravuje systém velenia  uplatňovaním operačných plánov a obsahuje  ustanovenia o právnom režime zmluvy.